Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.02.2015

Návrh 
na odpredaj pozemkov registra „C“ KN parc. č. 11360/4 - zastavané plochy a nádvoria o výmere 42 m2 a parc. č. 11360/5 - zastavané plochy a nádvoria o výmere 26 m2, katastrálne územie Nové Mesto, pre manželov                  JUDr. Ľudomír Voloch a Jana Volochová

Predkladá:						       Materiál obsahuje:
Ing. Mgr. Ľubomír Baník				       1. Návrh uznesenia
prednosta MÚ	BA-NM				       2. Dôvodovú správu
							       3. Odstúpenie zo dňa 31.03.2014
                                                                                	       4. Znalecký posudok č. 143/2014
                                                                                	       7. Žiadosť o predchádzajúci súhlas 							           primátora zo dňa 15.05.2014
							       8. Predchádzajúci súhlas primátora zo 								dňa 30.05.2014
                                                                                	     10. výpis z LV č. 3829, pre k. ú. Nové 								Mesto

Spracovateľ:						       Stanovisko právnej skupiny:
Mgr. Jana Biharyová	
-	právnik

Mgr. Marianna Moravcová Tomčíková	
-	poverená vedením oddelenia 	právneho, podnikateľských činností, evidencie súpisných čísiel a správy pozemkov	 

Na rokovanie prizvať:
spracovateľa

					február 2015

Návrh uznesenia

Miestne zastupiteľstvo mestskej časti Bratislava - Nové Mesto 

schvaľuje
				
predaj pozemkov registra „C“ KN:
-	parc. č. 11360/4 – zastavané plochy a nádvoria o výmere 42 m2
-	parc. č. 11360/5 – zastavané plochy a nádvoria o výmere 26 m2

; pre manželov JUDr. Ľudomíra Volocha a Janu Volochovú, trvale bytom Robotnícka 9 v Bratislave

; v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov

; za kúpnu cenu vo výške všeobecnej hodnoty citovaných nehnuteľností stanovenú Znaleckým posudkom č. 143/2014 zo dňa 15.05.2014 vyhotoveným Ing. Petrom Vinklerom,  t. j. za kúpnu cenu:
celkovo 7 700,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v miestnom zastupiteľstve a  kúpna cena bude uhradená v lehote 20 dní odo dňa podpísania kúpnej zmluvy všetkými zúčastnenými. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 10.04.2014 nám bola doručená postúpená žiadosť manželov – JUDr. Ľudomíra Volocha a Jany Volochovej (ďalej v texte len „žiadateľ“) o kúpu pozemkov parc. č. 11360/4 a 11360/5 v k. ú. Nové Mesto, na ktorých sa nachádza stavba garáže do súpisným číslom 10714 vo vlastníctve žiadateľa. Žiadosť je evidovaná pod podacím číslom 3998/2014.

Žiadateľ má k dnešnému dňu k vyššie uvedeným pozemkom s mestskou časťou uzavretú platnú nájomnú zmluvu, pričom nájomné za rok 2014 má riadne uhradené.

Podľa ustanovenia § 9a ods. 8 zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) ustanovenia odsekov 1 až 7 sa nepoužijú pri prevode majetku obce, a to okrem iného aj pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. Nakoľko sa na pozemkoch registra „C“ KN parc. č. 6743/17 až 6743/20, k. ú. Vinohrady sú zastavané stavbami vo vlastníctve žiadateľky a spolu žiadateľov, podľa ustanovenia § 9a ods. 8 písm. b) zákona o majetku obcí nie je potrebné prevod vlastníctva k predmetným pozemkom vykonať spôsobmi uvedenými v ustanovenia           § 9a ods. 1 písm. a) až c) zákona o majetku obcí a je možné predmetné pozemky predať priamo vlastníkom stavby.

Podľa Znaleckého posudku č. 143/2014 zo dňa 15.05.2014 vyhotoveného Ing. Petrom Vinklerom všeobecná hodnota predmetných pozemkov predstavuje celkovo sumu               7 700,00 €. 

Listom zo dňa 15.05.2014, č. j.: Star.: 711/2014 bol primátor Hlavného mesta SR Bratislava v súlade s ustanovením článku 80 ods. 5 Štatútu hlavného mesta SR Bratislavy požiadaný o predchádzajúci písomný súhlas k odpredaju predmetných pozemkov. Dňa 12.06.2014 bol doručený predchádzajúci súhlas č. 05 01 0039 14 zo dňa 30.05.2014 k odpredaju vyššie citovaných pozemkov, pričom k podpísaniu kúpnej zmluvy ako aj návrhu na vklad vlastníckeho práva bola udelená plná moc pre starostu mestskej časti.

Predmetný materiál bol schválený na rokovaní Miestnej rady dňa 30.09.2014 s pripomienkou, aby na garáži bolo preverené označenie vydaným súpisným číslom. V zmysle miestneho zistenia je zrejmé, že označenie súpisným číslom sa na dvojgaráži v súčasnej dobe nachádza.